Odločba Komisije

z dne 23. decembra 2003

o spremembi Odločbe 97/296/ES o določitvi seznama tretjih držav, iz katerih je dovoljen uvoz ribiških proizvodov za prehrano ljudi glede Gvajane, Kenije, Srbije in Črne gore ter Egipta

(notificirano pod dokumentarno številko K(2003) 5007)

(Besedilo velja za EGP)

(2004/36/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov tretjih držav, iz katerih države članice lahko uvažajo nekatere proizvode živalskega izvora, ribiške proizvode ali žive školjke [1] in zlasti člena 2(2) in (3) Odločbe,

ob upoštevanju naslednjega:

(1) Odločba Komisije 97/296/ES z dne 22. aprila 1997 o določitvi seznama tretjih držav, iz katerih je dovoljen uvoz ribiških proizvodov za prehrano ljudi [2], našteva države in ozemlja, iz katerih je dovoljen uvoz ribiških proizvodov za prehrano ljudi. V delu I Priloge k tej odločbi so naštete države in ozemlja, zajeta s posebno odločbo na podlagi Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [3], v delu II navedene priloge pa so naštete države in ozemlja, ki izpolnjujejo pogoje iz člena 2(2) Odločbe 95/408/ES.

(2) Odločbe Komisije 2004/40/ES [4], 2004/39/ES [5], 2004/37/ES [6] in 2004/38/ES [7] določajo posebne pogoje za uvoz ribiških proizvodov s poreklom iz Gvajane, Kenije, Srbije in Črne gore ter Egipta. Zato bi bilo treba te države dodati na seznam v delu I Priloge k Odločbi 97/296/ES.

(3) Zato bi bilo treba Odločbo 97/296/ES ustrezno spremeniti.

(4) Ta odločba bi morala glede uvoza ribiških proizvodov iz Gvajane in Egipta začeti veljati isti dan kakor odločbi 2004/40/ES in 2004/38/ES.

(5) Glede uvoza ribiških proizvodov iz Kenije ter Srbije in Črne gore bi morala ta odločba začeti veljati isti dan kakor odločbi 2004/39/ES in 2004/37/ES.

(6) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Priloga k Odločbi 97/296/ES se nadomesti s Prilogo k tej odločbi.

Člen 2

Glede uvoza ribiških proizvodov iz Kenije ter Srbije in Črne gore se ta odločba uporablja od 28. februarja 2004.

Glede uvoza ribiških proizvodov iz Gvajane in Egipta se ta odločba uporablja od 17. januarja 2004.

Člen 3

Ta odločba je naslovljena na države članice.

V Bruslju, 23. decembra 2003

Za Komisijo

David Byrne

Član Komisije

[1] UL L 243, 11.10.1995, str. 17. Odločba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

[2] UL L 122, 14.5.1997, str. 21. Odločba, kakor je bila nazadnje spremenjena z Odločbo 2003/764/ES (UL L 273, 24.10.2003, str. 43).

[3] UL L 268, 24.9.1991, str. 15. Direktiva, kakor je bila nazadnje spremenjena z Uredbo (ES) št. 806/2003.

[4] UL L 8, 14.1.2004, str. 27.

[5] UL L 8, 14.1.2004, str. 22.

[6] UL L 8, 14.1.2004, str. 12.

[7] UL L 8, 14.1.2004, str. 17.

--------------------------------------------------

PRILOGA

SEZNAM DRŽAV IN OZEMELJ, IZ KATERIH JE DOVOLJEN UVOZ RIBIŠKIH PROIZVODOV V KAKRŠNI KOLI OBLIKI ZA PREHRANO LJUDI

I. Države in ozemlja, zajeta s posebno odločbo na podlagi Direktive 91/493/EGS

AE — ZDRUŽENI ARABSKI EMIRATI

AL — ALBANIJA

AN — NIZOZEMSKI ANTILI

AR — ARGENTINA

AU — AVSTRALIJA

BD — BANGLADEŠ

BG — BOLGARIJA

BR — BRAZILIJA

BZ — BELIZE

CA — KANADA

CH — ŠVICA

CI — SLONOKOŠČENA OBALA

CL — ČILE

CN — KITAJSKA

CO — KOLUMBIJA

CR — KOSTARIKA

CS — SRBIJA in ČRNA GORA [1]

CU — KUBA

CV — ZELENORTSKI OTOKI

CZ — ČEŠKA REPUBLIKA

EC — EKVADOR

EE — ESTONIJA

EG — EGIPT

FK — FALKLANDSKI OTOKI

GA — GABON

GH — GANA

GL — GRENLANDIJA

GM — GAMBIJA

GN — GVINEJA

GT — GVATEMALA

GY — GVAJANA

HN — HONDURAS

HR — HRVAŠKA

ID — INDONEZIJA

IN — INDIJA

IR — IRAN

JM — JAMAJKA

JP — JAPONSKA

KE — KENIJA

KR — JUŽNA KOREJA

KZ — KAZAHSTAN

LK — ŠRILANKA

LT — LITVA

LV — LATVIJA

MA — MAROKO

MG — MADAGASKAR

MR — MAVRETANIJA

MU — MAURITIUS

MV — MALDIVI

MX — MEHIKA

MY — MALEZIJA

MZ — MOZAMBIK

NA — NAMIBIJA

NC — NOVA KALEDONIJA

NG — NIGERIJA

NI — NIKARAGVA

NZ — NOVA ZELANDIJA

OM — OMAN

PA — PANAMA

PE — PERU

PG — PAPUA NOVA GVINEJA

PH — FILIPINI

PF — FRANCOSKA POLINEZIJA

PM — SAINT PIERRE IN MIQUELON

PK — PAKISTAN

PL — POLJSKA

RU — RUSIJA

SC — SEJŠELI

SG — SINGAPUR

SI — SLOVENIJA

SK — SLOVAŠKA

SN — SENEGAL

SR — SURINAM

TH — TAJSKA

TN — TUNIZIJA

TR — TURČIJA

TW — TAJVAN

TZ — TANZANIJA

UG — UGANDA

UY — URUGVAJ

VE — VENEZUELA

VN — VIETNAM

YE — JEMEN

YT — MAYOTTE

ZA — JUŽNA AFRIKA

II. Države in ozemlja, ki izpolnjujejo pogoje člena 2(2) Odločbe 95/408/ES

AM — ARMENIJA [2]

AO — ANGOLA

AG — ANTIGVA IN BARBUDA [3]

AZ — AZERBAJDŽAN [4]

BJ — BENIN

BS — BAHAMI

BY — BELORUSIJA

CG — KONGO [5]

CM — KAMERUN

CY — CIPER

DZ — ALŽIRIJA

ER — ERITREJA

FJ — FIDŽI

GD — GRENADA

HK — HONGKONG

HU — MADŽARSKA [6]

IL — IZRAEL

MM — MJANMAR

MT — MALTA

RO — ROMUNIJA

SB — SALOMONOVI OTOKI

SH — SAINT HELENA

SV — SALVADOR

TG — TOGO

US — ZDRUŽENE DRŽAVE

ZW — ZIMBABVE.

[1] Brez Kosova, kakor je določeno v Resoluciji Varnostnega sveta ZN 1244 z dne 10. junija 1999.

[2] Samo za uvoz živih rakov (Astacus leptodactylus) za neposredno prehrano ljudi.

[3] Samo za uvoz svežih rib.

[4] Samo za uvoz kaviarja.

[5] Samo za uvoz ribiških proizvodov, ki so bili ulovljeni, zmrznjeni in dokončno embalirani na morju.

[6] Samo za uvoz živih živali za neposredno prehrano ljudi.

--------------------------------------------------